CELEX: 32022D0785
Language: et
Date: 2022-05-17 00:00:00
Title: Komisjoni otsus (EL) 2022/785, 17. mai 2022, ühtse Euroopa taeva tulemuslikkuse kava kolmanda võrdlusperioodi (2020–2024) läbivaadatud võrgustiku tulemuslikkuse kava heakskiitmise kohta (teatavaks tehtud numbri C(2022) 3022 all) (Ainult ingliskeelne tekst on autentne)

19.5.2022   
               
               
                  ET
               
               
                  Euroopa Liidu Teataja
               
               
                  L 140/12
               
            
         KOMISJONI OTSUS (EL) 2022/785,
         17. mai 2022,
         ühtse Euroopa taeva tulemuslikkuse kava kolmanda võrdlusperioodi (2020–2024) läbivaadatud võrgustiku tulemuslikkuse kava heakskiitmise kohta
         
            
               (teatavaks tehtud numbri C(2022) 3022 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse komisjoni 11. veebruari 2019. aasta rakendusmäärust (EL) 2019/317 (millega kehtestatakse ühtse Euroopa taeva algatuse raames tulemuslikkuse kava ja tasude süsteem ning tunnistatakse kehtetuks rakendusmäärused (EL) nr 390/2013 ja (EL) nr 391/2013), (1) eriti selle artikli 19 lõiget 3,
         ning arvestades järgmist:
         
                     (1)
                  
                  
                     Vastavalt rakendusmääruse (EL) 2019/317 artikli 10 lõikele 5 peab võrgustiku haldaja koostama võrgustiku tulemuslikkuse kava, mida komisjon hindab vastavalt kõnealuse rakendusmääruse artikli 19 lõikele 2.
                  
               
                     (2)
                  
                  
                     Võrgustiku haldaja esitas 1. oktoobril 2019 komisjonile võrgustiku tulemuslikkuse kava projekti kolmandaks võrdlusperioodiks. Kuna pärast võrgustiku tulemuslikkuse kava projekti esitamist puhkes COVID-19 pandeemia ja asjaolud muutusid, ei viinud komisjon kava hindamist lõpule. Komisjoni rakendusmääruses (EL) 2020/1627 (2) on sätestatud COVID-19 pandeemiast põhjustatud erakorralised meetmed, mille komisjon kehtestas kolmandaks võrdlusperioodiks ja millega nähakse ette, et võrgustiku haldaja koostab ja esitab komisjonile hiljemalt 1. oktoobriks 2021 võrgustiku tulemuslikkuse kava läbivaadatud projekti kolmanda võrdlusperioodi kohta.
                  
               
                     (3)
                  
                  
                     Võrgustiku haldaja on vastavalt rakendusmääruse (EL) 2019/317 artikli 19 lõikele 1 ja rakendusmääruse (EL) 2020/1627 artikli 3 lõikele 5 koostanud kolmanda võrdlusperioodi võrgustiku tulemuslikkuse kava läbivaadatud projekti, (3) mille on heaks kiitnud komisjoni rakendusmäärusega (EL) 2019/123 (4) loodud võrgustiku haldusnõukogu. Võrgustiku haldaja esitas võrgustiku tulemuslikkuse kava läbivaadatud projekti komisjonile 30. septembril 2021.
                  
               
                     (4)
                  
                  
                     Vastavalt rakendusmääruse (EL) 2019/317 artikli 19 lõikele 2 hindas komisjon, keda abistab tulemuslikkuse hindamise asutus, kas võrgustiku tulemuslikkuse kava läbivaadatud projekt vastab kõnealuse määruse V lisas sätestatud kriteeriumidele. Hindamine näitas, et võrgustiku tulemuslikkuse kava läbivaadatud projekt vastab kõnealustele kriteeriumidele.
                  
               
                     (5)
                  
                  
                     Seepärast on asjakohane, et komisjon kiidab heaks võrgustiku haldaja poolt kolmandaks võrdlusperioodiks koostatud läbivaadatud tulemuslikkuse kava lõpliku versiooni, mis esitati komisjonile 30. septembril 2021,
                  
               ON VASTU VÕTNUD KÄESOLEVA OTSUSE:
         
            Artikkel 1
            Võrgustiku haldaja poolt 30. septembril 2021 esitatud läbivaadatud võrgustiku tulemuslikkuse kava, mis on koostatud ühtse Euroopa taeva algatuse tulemuslikkuse kava kolmandaks võrdlusperioodiks (2020–2024), kiidetakse heaks.
         
         
            Artikkel 2
            Käesolev otsus on adresseeritud Eurocontrolile kui võrgustiku haldajale (5).
         
         
            Brüssel, 17. mai 2022
            
               
                  Komisjoni nimel
               
               
                  komisjoni liige
               
               Adina VĂLEAN
            
         
         
            (1)  ELT L 56, 25.2.2019, lk 1.
         
            (2)  Komisjoni 3. novembri 2020. aasta rakendusmäärus (EL) 2020/1627 COVID-19 pandeemiast põhjustatud erakorraliste meetmete kohta ühtse Euroopa taeva algatuse tulemuslikkuse kava ja tasude süsteemi kolmandaks võrdlusperioodiks (2020–2024) (ELT L 366, 4.11.2020, lk 7).
         
            (3)  Võrgustiku haldaja poolt kolmandaks võrdlusperioodiks 2020–2024 koostatud võrgustiku tulemuslikkuse kava läbivaadatud projekt, avaldatud ühtset taevast käsitleval ELi veebisaidil (https://webgate.ec.europa.eu/eusinglesky/node_en).
         
            (4)  Komisjoni 24. jaanuari 2019. aasta rakendusmäärus (EL) 2019/123, millega kehtestatakse lennuliikluse korraldamise (ATM) võrgu funktsioonide üksikasjalikud rakenduseeskirjad ja tunnistatakse kehtetuks komisjoni määrus (EL) nr 677/2011 (ELT L 28, 31.1.2019, lk 1).
         
            (5)  Komisjoni 6. mai 2019. aasta otsus C(2019) 3228.